Escudo de Madeira

O escudo d'a Rechión Autonoma de Madeira apareixe descrito en o Decreto Lechislativo Rechional numero 11/91/M, de 24 d'abril.

En iste escudo fegura a cruz d'a Orden de Cristo en un campo d'azur terciato en palo d'oro (fundo de color azul dividito por una barra vertical de color amariello u dorato).

Sostienen o escudo dos feguras de lobo marín, en a suyas colors naturals. Como timbre bi ha un hielmo d'oro, de frente, forrato de gules (royo) con burelete d'archent y azur, y lambrequins d'oro y azur surmontato por una cimera con forma d'esfera armilar, d'o mesmo metal que o hielmo.

Baixo os soportes, en una cinta, se puet leyer o lema d'ista rechión autonoma portuguesa: «DAS ILHAS, AS MAIS BELAS E LIVRES» (D'as islas, as mas polidas y libres)

Madeira
Categoría:Simbolos de Madeira